CELEX: 32006B0816
Language: et
Date: 2006-04-27 00:00:00
Title: 2006/816/EÜ: Euroopa Parlamendi otsus, 27. aprill 2006 , Euroopa Liidu 2004. eelarveaasta üldeelarve täitmisele heakskiidu andmise kohta, VIII jagu (A) — Euroopa Ombudsman

6.12.2006   
            
            
               ET
            
            
               Euroopa Liidu Teataja
            
            
               L 340/46
            
         EUROOPA PARLAMENDI OTSUS,
   27. aprill 2006,
   Euroopa Liidu 2004. eelarveaasta üldeelarve täitmisele heakskiidu andmise kohta, VIII jagu (A) — Euroopa Ombudsman
   (2006/816/EÜ)
   EUROOPA PARLAMENT,
   
               —
            
            
               võttes arvesse Euroopa Liidu 2004. eelarveaasta üldeelarvet (1);
            
         
               —
            
            
               võttes arvesse Euroopa ühenduste 2004. eelarveaasta lõpliku raamatupidamise aastaaruande III köidet (N6-0027/2005 — C6-0364/2005);
            
         
               —
            
            
               võttes arvesse kontrollikoja aastaaruannet 2004. aasta eelarve täitmise kohta, millele on lisatud auditeeritud asutuste vastused (2);
            
         
               —
            
            
               võttes arvesse kinnitavat avaldust raamatupidamisaruannete usaldusväärsuse ja nende aluseks olevate tehingute seaduslikkuse ja korrektsuse kohta, mille kontrollikoda esitas EÜ asutamislepingu artikli 248 alusel (3);
            
         
               —
            
            
               võttes arvesse nõukogu 14. märtsi 2006. aasta soovitust (5971/2006 — C6-0092/2006);
            
         
               —
            
            
               võttes arvesse EÜ asutamislepingu artikli 272 lõiget 10, artiklit 275 ja artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 Euroopa ühenduste üldeelarve suhtes kohaldatava finantsmääruse kohta (4), eriti selle artikleid 50, 86, 145, 146 ja 147;
            
         
               —
            
            
               võttes arvesse Euroopa ühenduste üldeelarve suhtes kohaldatavat 21. detsembri 1977. aasta finantsmäärust (5),
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit (A6-0116/2006),
            
         
               1.
            
            
               annab heakskiidu Euroopa ombudsmani tegevusele 2004. eelarveaasta eelarve täitmisel;
            
         
               2.
            
            
               esitab oma märkused lisatud resolutsioonis;
            
         
               3.
            
            
               teeb presidendile ülesandeks edastada käesolev otsus ja selle lahutamatuks osaks olev resolutsioon nõukogule, komisjonile, Euroopa Kohtule, kontrollikojale, Euroopa Majandus- ja Sotsiaalkomiteele, Regioonide Komiteele, Euroopa ombudsmanile ja Euroopa andmekaitseinspektorile ning korraldada nende avaldamine Euroopa Liidu Teatajas (L-seeria).
            
         
      
         Josep BORRELL FONTELLES
         
            president
         
      
      
         Julian PRIESTLEY
         
            peasekretär
         
      
   
   
      (1)  ELT L 53, 23.2.2004.
   
      (2)  ELT C 301, 30.11.2005, lk 1.
   
      (3)  ELT C 301, 30.11.2005, lk 9.
   
      (4)  EÜT L 248, 16.9.2002, lk 1.
   
      (5)  EÜT L 356, 31.12.1977, lk 1.
    ---documentbreak--- 
   
               6.12.2006   
            
            
               ET
            
            
               Euroopa Liidu Teataja
            
            
               L 340/47
            
         EUROOPA PARLAMENDI RESOLUTSIOON
   märkustega, mis moodustab Euroopa Liidu 2004. eelarveaasta üldeelarve täitmisele heakskiidu andmist käsitleva otsuse lahutamatu osa, VIII jagu (A) — Euroopa Ombudsman
   EUROOPA PARLAMENT,
   
               —
            
            
               võttes arvesse Euroopa Liidu 2004. eelarveaasta üldeelarvet (1);
            
         
               —
            
            
               võttes arvesse Euroopa ühenduste 2004. eelarveaasta lõpliku raamatupidamise aastaaruande III köidet (N6-0027/2005 — C6-0364/2005);
            
         
               —
            
            
               võttes arvesse kontrollikoja aastaaruannet 2004. aasta eelarve täitmise kohta, millele on lisatud auditeeritud asutuste vastused (2);
            
         
               —
            
            
               võttes arvesse kinnitavat avaldust raamatupidamisaruannete usaldusväärsuse ja nende aluseks olevate tehingute seaduslikkuse ja korrektsuse kohta, mille kontrollikoda esitas EÜ asutamislepingu artikli 248 alusel (3);
            
         
               —
            
            
               võttes arvesse nõukogu 14. märtsi 2006. aasta soovitust (5971/2006 — C6-0092/2006);
            
         
               —
            
            
               võttes arvesse EÜ asutamislepingu artikli 272 lõiget 10, artiklit 275 ja artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 Euroopa ühenduste üldeelarve suhtes kohaldatava finantsmääruse kohta (4), eriti selle artikleid 50, 86, 145, 146 ja 147;
            
         
               —
            
            
               võttes arvesse Euroopa ühenduste üldeelarve suhtes kohaldatavat 21. detsembri 1977. aasta finantsmäärust (5),
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit (A6-0116/2006),
            
         
               1.
            
            
               märgib, et 2004. aastal oli Euroopa Ombudsmani (edaspidi “ombudsman”) eelarve 5 782 988 eurot, mida kasutati 88,05 % ulatuses; märgib, et 2004. aasta oli esimene aasta, mil ombudsmani büroo oli täiesti iseseisev ja vastutas seega täielikult enda finantsküsimuste eest;
            
         
               2.
            
            
               rõhutab, et kontrollikoda märgib oma aastaaruandes 2004. eelarveaasta kohta, et audit ei andnud alust tähelepanekutele ombudsmani tegevuse kohta;
            
         
               3.
            
            
               märgib, et ombudsmani poolt allkirjastatud kinnitavas avalduses, mis oli lisatud iga-aastasele tegevusaruandele, ei olnud ühtegi reservatsiooni ega tähelepanekut seoses haldus- või kontrolliküsimustega;
            
         
               4.
            
            
               märgib, et pärast uue finantsmääruse jõustumist 2003. aastal pidi ombudsman kui eraldi eelarvega institutsioon täitma eeskirju seoses finantstehingutes osalejate lahutamise ja sõltumatusega, tagama majandusliku tasuvuse ja tehingute tulemuslikkuse ning looma asjakohased sisekontrollimehhanismid;
            
         
               5.
            
            
               tuletab meelde, et ombudsman küsis eelarvepädevatelt institutsioonidelt luba (ja sai selle) finants- ja haldusküsimustega tegeleva personali suurendamiseks 2004. aastal; tuletab lisaks meelde, et tänu uutele töötajatele võis ombudsmani büroo 2004. aastal täita kõiki finantstehingutega seotud ülesandeid, mida kuni 2003. aasta lõpuni teostasid koostöölepingute alusel Euroopa Parlamendi teenistused; märgib, et nende ülesannete hulka kuulus muuhulgas lähetuskulude haldamine, arvestamine ja menetlemine ning nii töötajate palkade kui ka ombudsmani tasude maksekorralduste ettevalmistamine;
            
         
               6.
            
            
               märgib, et 2004. aastal oli ombudsmanil seega täielik kontroll temale eraldatud eelarve raames tehtavate finantstehingute üle;
            
         
               7.
            
            
               märgib, et siseaudiitori hinnangus ombudsmani büroo eelarvelistele tehingutele 2004. aastal ei tuvastatud mitte ühtegi märkimisväärselt riskantset aspekti ning et juhtkonnaga kooskõlastati mitmed tegevuskavad riskide edasiseks vähendamiseks ja olemasolevate süsteemide tõhustamiseks, eriti avaliku hanke osas;
            
         
               8.
            
            
               märgib, et 2004. aastal suurenes ombudsmanile esitatud kaebuste arv rekordiliselt 51 % võrra (2004. aastal kokku 3 688 kaebust), mis näitab selgelt teadlikkuse suurenemist ombudsmani teenusest ja Euroopa institutsioonide poolt antava teabe tõhususest; märgib, et kasvust poole moodustasid kaebused 10 uuest liikmesriigist;
            
         
               9.
            
            
               märgib, et ombudsmani hinnangul jäi 74,8 % kaebustest tema pädevusalast välja; märgib, et 2004. aastal algatas ombudsman siiski 351 uurimist, millest enamus oli seotud komisjoniga, haldusomavoli puhul oli peamiselt tegemist läbipaistvuse puudumisega, sealhulgas teabe andmisest keeldumisega (22 %);
            
         
               10.
            
            
               usub, et ombudsman võiks olla teistele institutsioonidele eeskujuks nii selgelt määratletud pädevusala kui ka eelarve nõuetekohase haldamise poolest.
            
         
      (1)  ELT L 53, 23.2.2004.
   
      (2)  ELT C 301, 30.11.2005, lk 1.
   
      (3)  ELT C 301, 30.11.2005, lk 9.
   
      (4)  EÜT L 248, 16.9.2002, lk 1.
   
      (5)  EÜT L 356, 31.12.1977, lk 1.